Șeful Pentagonului s-a vaccinat împotriva COVID-19 în fața camerelor de filmat: "Asta a fost tot? Nu se poate!" .
În ziua când s-a înregistrat decesul 300.000 din cauza COVID a început vaccinarea. Au fost imunizați americani din toate cele 50 de state. Până la finalul lunii martie, 100 de milioane de americani vor fi vaccinați.
Statele Unite sunt între agonie și speranță. Au depășit 300.000 de decese puse pe seama coronavirusului, în timp ce locuitorii așteaptă să facă minuni cea mai mare campanie de vaccinare din istoria Americii.În 24 de ore au fost imunizați oameni din toate cele 50 de state. Iar în următoarele trei luni, o treime din populație, adică 100 de milioane de oameni, ar trebui să fie vaccinați. Asta dacă autoritățile îi vor convinge să își facă injecția.Alex Azar, secretarul american al Sănătății: "Acest vaccin este extraordinar de eficient ca să te protejeze de virus. Dacă te vaccinezi, tu, familia ta și țara ta vor fi sănătoase și în siguranță."Cum cel mai bine funcționează puterea exemplului, primii americani care s-au vaccinat au făcut-o în fața camerelor de filmare: o asistentă de la ATI plus șeful Pentagonului.Chris Miller, șeful interimar al Pentagonului: "Asta a fost tot? Nu se poate! Nu a durut deloc!""When @realDonaldTrump announced Operation Warp Speed in May, doubters thought it couldn’t be done. Today, as the DOD begins the vaccine’s nationwide rollout, I hope all Americans will roll up their sleeves for a little stick to end our biggest challenge since WWII." A/SD Miller pic.twitter.com/hNWaJF5dqs— Department of Defense (@DeptofDefense) December 15, 2020 Yves Duroseau, doctor din New York: "Este foarte important să nu ne temem de vaccinare, este bazată pe știință și asta ne va salva. Asta va salva vieți.".